**Dagsorden bestyrelsesmøde onsdag den 28. august 2019 hos Helmuth.**

Tilstede: Frank, Helmuth, Jette, Kenn, Annette, Anette

Referent: Anette

Fraværende:

DAGSORDEN:

1. Siden sidst.
2. Fritagelse for ejendomsskat af grønt område overtaget fra AA Ejendomme.
3. Trafikale forhold.
4. Økonomi ved kasseren
5. Tillæg til vedtægtens §19 tinglyst på ejendommene.
6. Fastsættelse af dato for generalforsamling.
7. Næste møde
8. Grønt område – skal vi gøre noget ved den yderste række ?, ser forfærdeligt ud
9. Eventuelt.

Ad 1)

Frank og Helmuth har haft møde med Fink Byg, hajtænder bliver først lavet når det hele er færdigt derovre, dvs. begge udkørselsveje. Grundejerforeningen oprettes til efteråret. Vi er i bestyrelsen enige om at vores ”private” parkeringsplads må bruges af ny Koustrups marks beboer/håndværker indtil byggeriet er færdigt, og hvis der stadig er problemer, ser vi på hvordan vi skal håndhæve det.

Ad 2)

Foreningen er blevet fritaget for ejendomsskat på det grønne område som vi har overtaget fra AA ejendomme.

Ad 3)

Vi synes i bestyrelsen at vi har gjort hvad vi kunne for at forbedre trafikforholdene omkring Koustrup Alle Vi afventer oprettelsen af grundejerforning på Ny Koustrup Mark. kan ikke gøre mere for nuværende.

Ad 4)

Økonomien ser som sædvanlig fin ud

Ad 5)

Frank får af og til nogle henvendelse fra måske kommende beboer i Koustrup Mark, om hvilke tilbygninger/forandringer der må laves. Vi diskuterede det meget og blev enige om at det eneste vi kan gøre er at henvise til vores vedtægter, da vi jo ikke er nogen besluttende myndighed, og vi har tidligere vedtaget at vi ikke vil være smagsdommer. Kommunen skriver desuden i byggetilladelser at vores vedtægter skal overholdes, hvilket vi må håbe at de bliver.

Ad 6)

Tirsdag d. 25 februar 2020 afholdes generalforsamling i Alpi Hallen

Frank tager fat i Ole mht. hvervet som dirigent.

Ad 7)

Næste møde torsdag d. 21.11. 19, hos Frank, dette er samtidig vores ”juleafslutning”

Med deltagelse af vores bedre halvdele.

Ad 8)

Mht til græsslåning på voldene skal det slås hver gang, der skal ikke være noget ”vildt” bevoksning. Volden ud mod vejen skal sprøjtes, Helmuth tager evt. fat i vores gartner/eller vi prøver selv at få bugt med noget af ukrudtet, Frank vil gerne give en hånd hvis vi selv skal bekæmpe det store ukrudt. I øvrigt vil vi tager områdets forfatning (lejeboligerne) med til generalforsamling (Steen Zaulich)

Ad 9)

Frank og Anette laver ”et skriv” til alle beboerne vedr. Trafikforhold og Vejforhold fælles vej og parkering.